3DW‘เคจีไอ’ฮอต เข้าเทรด22ต.ค.นี้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — เคจีไอนำ DW ส่วนเพิ่ม 3 ตัวรวดเข้าซื้อขายในตลาด 22 ต.ค.นี้
น.ส.นฤมล อาจอำนวยวิภาส ผู้ช่วยกรรมการผู้จัดการ บริษัทหลักทรัพย์ เคจีไอ (ประเทศไทย) (KGI) เปิดเผยว่า ในวันที่ 22 ต.ค.นี้ ใบสำคัญแสดงสิทธิอนุพันธ์ในหุ้นสามัญ (DW) ที่ออกโดย บล.เคจีไอ ในส่วนเพิ่มของ3 ตัวจะเข้าซื้อขายในตลาดหลัก ทรัพย์ พร้อมกัน (ADVA13CA SCC13CA และ TCAP13CA) 
ทั้งนี้ บริษัทได้เสนอขาย DW ส่วนเพิ่มครั้งที่ 1 พร้อมกันถึง 2 ตัว คือ ADVA13CA อีกจำนวน 16 ล้านหน่วย และ SCC13CA อีกจำนวน 14 ล้านหน่วย และเสนอขาย TCAP13CA ส่วนเพิ่มครั้งที่ 2 อีกจำนวน 25 ล้านหน่วย
น.ส.นฤมล กล่าวว่า บริษัทออก DW ส่วนเพิ่มเพื่อตอบสนองความต้องการของนักลงทุนจากปริมาณการซื้อขาย DW ในเดือนที่ผ่านมา และการออกเพิ่ม ไม่ได้มีผลกระทบให้ราคา DW ลดลงแต่อย่างใด เนื่องจากไม่ได้เป็นการออกหุ้นเพิ่มทุนใหม่ 
ในวันที่ 18 พ.ย. 2553 บริษัทจะจัดประชุมวิสามัญผู้ถือหุ้น เพื่อขออนุมัติการเพิ่มวงเงินรวมการเสนอขาย DW สูงสุด จาก 500 ล้านบาท เป็นไม่เกิน 1,000 ล้านบาท
ทั้งนี้ DW ที่ถูกแคชบาลานซ์ 9 ตัวรวดก่อนหน้านี้นั้น ในวันที่ 22 ต.ค.นี้จะเป็นวันสุดท้ายที่นักลงทุนต้องวางเงินสดทั้งหมดก่อนซื้อ